**Proiect**

 **EXPUNERE DE MOTIVE**

|  |
| --- |
| **Secţiunea 1 – Titlul proiectului de act normativ****Lege****privind unele măsuri** **pentru aplicarea de către România a Regulamentului (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO)** |
| **Secţiunea a 2-a – Motivul emiterii actului normativ** |
| 1. Descrierea situaţiei actuale  | În Jurnalul Oficial al Uniunii Europene (J.O.U.E.) L 283 din 31.10. 2017 a fost publicat Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO), denumit în continuare „Regulamentul privind Parchetul European/EPPO”. România este unul dintre statele membre inițiatoare a acestei forme de cooperare consolidată și participă la Parchetul European.Regulamentul privind Parchetul European a intrat în vigoare la 20 de zile de la publicarea în J.O.U.E., iar Parchetul European va efectua primele anchete la trei ani de la intrarea în vigoare a regulamentului, respectiv începând cu 20 noiembrie 2020. Până la acea dată, EPPO trebuie operaționalizat pe deplin. În acest sens, trebuie avut în vedere că se estimează că procurorul-șef european ar urma să fie numit în cursul anului 2018, în timp ce procurorii europeni și procurorii europeni delegați ar urma să fie numiți în 2019. Or, primul semestru al anului 2019 este marcat de Președinția României a Consiliului Uniunii Europene, care și-a asumat printre prioritățile în domeniul justiției penale facilitarea operaționalizării EPPO. Deși regulamentele Uniunii Europene sunt de directă și imediată aplicare, acest regulament, ca și altele de acest tip, necesită, pentru punerea în aplicare efectivă În România o serie de măsuri legislative și instituționale.Cele mai urgente dintre acestea vizează stabilirea procedurilor interne de desemnare a candidaților pentru funcțiile de procuror european și procurori europeni delegați.De asemenea, este necesară reglementarea statutului acestora din perspectiva legii române. |
| 2. Schimbări preconizate |  **i) Se reglementează procedura de desemnare a celor trei candidați din partea României pentru funcția de procuror european**Potrivit Regulamentului EPPO, fiecare stat membru va avea câte un procuror european, care își va desfășura activitatea la sediul central al EPPO, de la Luxemburg. Conform art. 16 din Regulamentul EPPO, fiecare stat membru desemnează trei candidați pentru funcția de procuror european, iar numirea unuia dintre aceștia se face de către Consiliul Uniunii Europene, cu majoritate simplă, după primirea avizului motivat al unui juriu de selecție, pentru un mandat de șase ani, care nu poate fi reînnoit, dar poate fi extins de Consiliu cu maximum trei ani. Prin urmare, prin legea română trebuie stabilită procedura de desemnare a celor trei candidați pentru funcția de procuror european din partea României.Potrivit art. 16 alin. (1) din Regulamentul EPPO, candidații pentru funcția de procuror european trebuie să fie a) procurori sau judecători activi ai statului membru relevant; b) să ofere toate garanțiile de independență; c) să dețină calificările necesare pentru numirea în cele mai înalte funcții de la nivelul parchetelor și al instanțelor din statele lor membre și să dispună de experiență practică relevantă în ceea ce privește sistemele juridice naționale, urmărirea infracțiunilor financiare și cooperarea judiciară internațională în materie penală.Raportat la prevederile Regulamentului EPPO, trebuie stabilită procedura de desemnare de către România celor trei candidați care îndeplinesc cerințele respective. În acest sens, în lumina prevederilor art. 132 din Constituția României, precum și coerent cu soluțiile legislative similare alese în cazul numirilor la Biroul român la Eurojust (Ordonanța de Urgență a Guvernului nr. 123/2007 privind unele măsuri pentru consolidarea cooperării judiciare cu statele membre ale Uniunii Europene), soluția legislativă propusă prin prezentul proiect stabilește că desemnarea candidaților se face de către ministrul justiției, în urma unei proceduri transparente. Pe lângă prevederile constituționale în vigoare, un argument suplimentar în sprijinul desemnării de către ministrul justiției a candidaților pentru funcția de procuror european este însuși faptul că numirea procurorilor europeni se face de către Consiliul JAI, din care face parte ministrul român al justiției.Ținând seama de prevederile art. 16 alin. (1) lit. c) din Regulamentul EPPO, condiția în vechime propusă prin prezentul proiect (15/18 ani) este corelată cu cea pentru cele mai înalte funcții judiciare din România. **ii) Procedura de desemnare a procurorilor europeni delegați în România** Fiecare stat membru trebuie să desemneze cel puțin doi procurori europeni delegați, care sunt numiți de Colegiul EPPO, la propunerea procurorului-șef european, conform art. 17 din Regulamentul EPPO. Procurorii europeni delegați sunt numiți pentru un mandat de cinci ani, care poate fi reînnoit. Astfel, este necesar ca prin legea internă să se stabilească procedura de desemnare a candidaților pentru funcțiile de procuror europeni delegați în România.Soluția legislativă propusă are în vedere, în mare măsură, aceleași argumente ca în cazul procurorilor europeni, dar ține seama și de specificul funcției de procuror european delegat.**iii)** **Alte aspecte privind statutul procurorilor și judecătorilor români care ar ocupa funcțiile de procuror-șef european sau procuror-șef adjunct european, procuror european și procuror european delegat.** Conform art. 96 alin. (1) din Regulamentul EPPO Procurorul-șef european și procurorii europeni vor fi angajați ca agenți temporari ai EPPO. În acest sens, este necesară reglementarea situației procurorului sau judecător român pe durata mandatului de procuror european și, respectiv, pe durata mandatului de procuror-șef european și procuror-șef european adjunct. În acest sens, soluția legislativă propusă este identică cu cea care se regăsește la articolul 33 alin. (15) din Legea nr. 303/2004 privind statutul judecătorilor și procurorilor, republicată (aplicabilă judecătorilor și procurorilor numiți în funcția de judecător la Curtea Constituțională).Pe de altă parte, unul din elementele de noutate aduse de Regulamentul EPPO este și acela că, potrivit art. 96 alin. (6) din Regulamentul EPPO, procurorii europeni delegați nu vor fi numai magistrați naționali, cum este cazul membrilor naționali la Eurojust, ci vor fi și consultanți speciali ai EPPO, ceea ce implică reglementarea expresă în legea internă a faptului că, în conformitate cu prevederile Regulamentului EPPO, prevede că procurorul european delegat poate îndeplini în același timp și funcția de procuror național. În acest sens, pentru a stabili conformitatea cu Constituția României a prevederilor propuse, sunt relevante dispozițiile articolului 148 alin. (2) din Constituția României, republicată.  |
| 3. Alte informaţii |  |
| **Secţiunea a 3-a – Impactul socioeconomic al proiectului de act normativ** |
| 1. Impactul macroeconomic | Nu este cazul.  |
| 11. Impactul asupra mediului concurențial și domeniului ajutoarelor de stat | Nu este cazul  |
| 2. Impactul asupra mediului afaceri | Nu este cazul  |
| 3. Impactul social | Nu este cazul |
| 4. Impactul asupra mediului | Nu este cazul |
| 5. Alte informaţii |  |
| **Secţiunea a 4-a – Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani).** |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 22018 | 32019 | 42020 | 52021 | 62022 | 7 |
| 1. Modificări ale veniturilor bugetare, plus/minus, din care: |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| (i) cheltuieli de personal |  |  |  |  |  |  |
| b) bugetele locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |
| 7 Alte informații |  |
| **Secţiunea a 5 –a – Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în implementării noilor dispoziţii. | Nu este cazul.  |
| 11. Compatibilitatea proiectului de act normativ cu legislația în domeniul achizițiilor publice | Nu este cazul |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul este conform cu prevederile Regulamentului (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO), pentru facilitarea aplicării căruia este necesară adoptarea unor măsuri legislative la nivel național.  |
| 3. Măsuri normative necesare aplicării directe a actelor normative comunitare | A se vedea supra. |
| 4. Hotărâri ale Curții de Justiție a Uniunii Europene | Nu este cazul.  |
| 5. Alte acte normative și/sau documente internaționale din care decurg angajamente | Tratatul de aderare a României și Bulgariei la Uniunea Europeană; Tratatul privind Uniunea Europeană; Tratatul privind Funcționarea Uniunii Europene. |
| 6. Alte informații.  | Nu este cazul.  |
| **Secţiunea a 6-a – Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Nu este cazul  |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Nu este cazul  |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Nu este cazul |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul.  |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi. | Proiectul va fi avizat de Consiliul Superior al Magistraturii și Consiliul Legislativ.  |
| **Secţiunea a 7-a – Activităţi de informare publică privind elaborarea şi implementarea proiectului de act normativ** |
| 1. Informarea societăţii civile cu privire la necesitatea elaborării actului normativ | Proiectul a fost afişat pe site-ul Ministerului Justiţiei.  |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Nu este cazul.  |
| 3. Alte informații | Nu este cazul |
| **Secţiunea a 8-a - Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Nu este cazul.  |
| 2. Alte informaţii | Nu au fost identificate |

**Faţă de cele prezentate, a fost elaborat proiectul Lege** **privind unele măsuri** **pentru aplicarea de către România a Regulamentului (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO), pe care, dacă sunteți de acord, vă rugăm să-l aprobați.**

**Ministrul Justiției**

**Tudorel TOADER**

**AVIZĂM FAVORABIL**

|  |  |
| --- | --- |
| **Ministrul Finanțelor Publice****Eugen Orlando TEODOROVICI** | **Ministrul Afacerilor Externe****Teodor-Viorel MELEȘCANU** |